Ajatuksia

Hei kaikki Aamuisesta tapaamisesta, se oli monella tapaa hyvä. Sosiaalisen median opettelussa on ainakin minulle haasteita. Mutta uskon, että yrittäjyyskasvatus menee aamulla viitoitettua tietä.Tämä "sosiaalisen median maailma"on uutta minulle,mutta mielenkiintoista ja opettavaista.Jotenkin intuitiivisesti tajuan sen mahdollisuudet.

t.Pentti

Hei!

Pentti loi uuden sivun ajatusten jakamiseen. Jatkan tähän (lauantaina 6.3. klo 11.30).


 * Sosiaalinen media** on paljon helpompi, joustavampi ja halvempi "väline" verkossa viestintään kuin perinteiset "moodlet" ym.

Tähän ei liity mitään mystiikkaa. Helpompaa kuin puhelimessa puhuminen (ehtii paremmin miettiä, muotoilla ja perustella viestinsä) ja helpompaa kuin sähköpostin lähettäminen.

Tutkimuksen mukaan **nuoret eivät käytä sähköpostia** viestintään (muiden kuin isovanhempien kanssa). Nuoret ovat netissä koko ajan, useimmiten kännykän välityksellä.


 * Teknologiaan** ei liity mitään haastetta. Helppoa kuin heinänteko.

Haaste on **sisällön tuottaminen.** Sosiaalisessa mediassa kaikki ovat sisällöntuottajia. Koulutuksen järjestäjän näkökulmasta sisältöä tuottavat opiskelijat, opettajat, työelämänedustajat ja hallinto. Sisältöä on myös eri medioiden tuottamat jutut kuten uutiset, artikkelit, kuvat, videot jne., jotka voidaan helposti linkittää ja jakaa oman viestin sisältöä tukemaan.

Nykyisessä sisällöntuotantotaloudessa **kirjoitustaidosta** on tullut entistä tärkeämpi kompetenssitekijä. Jokainen työntekijä, opettaja ja opiskelija on sisällöntuottaja.

Miten tullaan sisällöntuottajaksi?

Kirjoittamalla, kirjoittamalla ja kirjoittamalla.

Iloisia kirjoitushetkiä!

Sirkka

Sosiaalisessa mediassa kaikki ovat sisällön tuottajia. Yksi taito, joka tässä korostuu on huomion saaminen muilta. Sisältöä voidaan jakaa miettimättä sitä, jaanko omaa tuotostani ilmaiseksi. Palkinto onkin sitten se, että saan huomiota. Facebookissa kokee onnistuneensa, kun saa statuksensa päivitykseen runsaasti kommentteja.

Leena Tänään olimme Kauniaisissa oppimassa mm. sosiaalista mediaa. Kyllä olen hämmästynyt ,mitä kaikkea voi mediassa tehdä.Esim kirjanmerkki; en olisi ikinä voinut kuvitella, että sellaista on. Mutta sehän on tehokas työkalu,helpottaa mm. opettajan työtä.Kun on tuo kansantalous aina päällimmäisenä mielessä, niin minkälaisia rakenteita mahtaakaan verkossa olla? Pyrkiikö joku taho saamaan "monopoliaseman" vai ovatko kaikki osallistujat ikäänkuin samalla viivallesim. sen suhteen että saa sanomansa "läpi"?

Pentti

Pentti nosti hyviä ajatuksia esiin. Ylipäätään, olen funtsinut, miten pitää kaikki kansalaiset jollain tapaa tasa-arvoisena yhteiskunnassa. Tämä tietotekniikka ja sen hyväksikäyttö ei ehkä meille ole ylivoimaisen vaikeaa, mutta kun erilaisista "medioista" alkaa tulla normi työnsaannille tai pärjäämiselle, niin löytyy aina ihmisiä, jotka eivät syystä tai toisesta halua sukeltaa näihin asioihin mukaan. Voidaanko turvata näillekin ihmisille mielekkäitä työtehtäviä, myös oppilaitoksissa, vai onko "yötä päivää" ruudun tai kännykän tuijottaminen ja ajan hermolla oleminen ainoa vaihtoehto? Tämä on tietysti vähän provosoiva kysymys, mutta ymmärtänette ajatuksen. Myös terveydellisesti ei ehkä ole järkevää, että yhä suurempi osa vuorokauden tunneista kuluu erilaisissa virtuaaliyhteyksissä, kun niissä yleensä aina istutaan jotenkin tai rasitetaan silmiä. Ihmistä ei ole taidettu rakentaa ihan tällaiseen. Keskustelin juuri erään fysioterapeutin kanssa, joka totesi, että hänen vastaanotolleen tulee jo 9-vuotiaita lapsia tällaisten ongelmien vuoksi. Miten muuten käy oikeiden fyysisten ihmissuhteiden, jos todella heittäytyy mukaan erilaisiin yhteisöihin. Itsekin olen jo mukana aika monessa, ja minua on alkanut rasittaa se, että ne vievät aikaa aina jostain muusta. Joudun miettimään jo aika tarkkaan, haluanko lisää yhteisöjäsenyyksiä.

Peter

Tässä linkki Kauppalehden artikkeliin

[]

Onko joku teistä tutustunut BizTowniin? Mennäänkö NYKiin katsomaan ;)

Leena

En tiedä,mitä Leena tarkoitat.Mutta Peterille: teitpä hienon kirjoituksen.Olen pohtinut samoja asioita kuin sinä. Tänäänhän tuli sähköpostiin Pekalta(007)viesti,jossa kysyttiin ,oletko sosiaalisen median ystävä ?En tiedä, olenko ystävä.Mutta näen opettajana niin, että mikäli sosiaalinen media kasvattaa,vie nuoria eteenpäin,olen silloin sen ystävä.Kyllä opettajuus on ehkä muuttumassa,mutta se edellyttää verkossa "roikkumista"kuten Peter osuvasti totesi.Toivon vastauksia tähän keskusteluun. Itse kuitenkin aloitan uuden,eli"upotettu yrittäjyys".

 Mukava kuulla, että SoMe koulutus herätti ajatuksia. Tuo verkossa roikkuminen on vähän suhteellista. Anne Rongaksen kanssa päädyimme termiin kurkistusviestintä. Verkossa käydään kurkkaamassa mitä on tapahtunut ja mitä kenellekin kuuluu. Sain tänään inspiraation ja nakkasin slideshareen uuden esityksen SoMen tiimoilta. []  Viikkotiedotteessa on tulevat vierihoito ajat sekä toukokuun lopussa oleva Otavan opiston kanssa yhteistyössä järjestettävä pedasome. Ideoidaan yhdessä lisää sekä verkossa että livenä : D t.Mervi 